২০০০ সালে নর্থ ইস্ট প্রিমিয়ার লীগে ইংল্যান্ডের গেটশেড ফেলের পক্ষে প্রথম খেলেন। ডারহাম ক্রিকেট বোর্ডের পক্ষে ন্যাটওয়েস্ট ট্রফির কয়েকটি খেলায়ও তার অংশগ্রহণ ছিল। পরের মৌসুমে ল্যাঙ্কাশায়ার লীগে কোলন ক্রিকেট ক্লাবের পক্ষে খেলার জন্য চুক্তিবদ্ধ হন। ২০০২ ও ২০০৩ মৌসুমে পুণরায় গেটশেড ফেলে ফিরে যান। এরপর হার্শেল গিবসের পরিবর্তে ডারহামের পক্ষে কাউন্টি ক্রিকেট খেলার জন্য চুক্তিতে আবদ্ধ হন।

২০০৫ সালের অ্যাশেজ সিরিজ খেলার জন্য অস্ট্রেলিয়ার সদস্য হলে ব্র্যাড হজের পরিবর্তে ল্যাঙ্কাশায়ারের পক্ষে খেলেন। ২০০৬ সালে অস্ট্রেলিয়া এ দলের জন্য ট্রাভিস বার্ট মনোনীত হলে ডার্বিশায়ারে স্থানান্তরিত হন তিনি। ২০০৭ সালের কাউন্টি মৌসুমে নিউজিল্যান্ডীয় হামিশ মার্শালের পরিবর্তে চুক্তিবদ্ধ হন।

এ সময় তিনি মাত্র পাঁচটি খেলায় অংশ নিয়ে তিনটিতেই সেঞ্চুরি করে বসেন। ফলশ্রুতিতে ইংরেজ মৌসুমে দ্রুততম সেঞ্চুরির সুবাদে ওয়াল্টার লরেন্স ট্রফি লাভ করেন। ২০০৮ মৌসুমে গ্লুচেস্টারশায়ারে ফিরে যান। তবে মৌসুমের শুরুতে ইমরান তাহিরের পরিবর্তে হ্যাম্পশায়ারের পক্ষে কাউন্টি চ্যাম্পিয়নশীপে অংশ নেন।

২০১২ ও ২০১৩ মৌসুমে গ্ল্যামারগনের বিদেশী খেলোয়াড় হিসেবে দুই বছরের চুক্তিতে আবদ্ধ হন। এরফলে প্রথম ক্রিকেটার হিসেবে প্রথম-শ্রেণীর ক্রিকেটে ছয়টি পৃথক কাউন্টি দলের পক্ষে খেলার গৌরব অর্জন করেন। তন্মধ্যে, ২০১৩ সালে গ্ল্যামারগনের একদিনের দলের অধিনায়কের দায়িত্ব পালন করেন।

নিজদেশে অংশগ্রহণ
প্রারম্ভিক জীবন
ইংরেজ ক্রিকেট
ঘরোয়া ক্রিকেট